Ringkesan artikelnyo:  Anthony DeNicola maningga sasudah manangguang serangan jantung katiko dikunci di WC McDonald's. Saurang janda mangadukan McDonald's sasudah lakinyo mangalami serangan jantung fatal di kamar mandinyo - dan indak ado surang pun nan dapek manolongnyo karano pintu 'ditarok mati dari dalam'. Anthony DeNicola maningga sasudah manangguang serangan jantung pado Juni 2013 di restoran makanan capek di Brooklyn, New York. Dalam gugatan $ 10 juta nan diajukan dek Anna DeNicola di Mahkamah Agung Brooklyn minggu lalu, dituduahkan baso bantuan medis untuak manyalamaikkan Pak DeNicola ditunda karano jamban nan hanyo ado satu kamar ditutup jo kunci slide. Kakek nan baumua 67 taun, adolah supir trak part-time, inyo basobok jo kanti-kantinyo di cabang di Jalan 86 untuak makan pagi di dakek rumahnyo di Bensonhurst sabalun pai mancing. Inyo pai ka kamar mandi, tapi, sasudah babarapo minik inyo indak pulang, kanti-kantinyo payi untuak mancaliak ka inyo. Inyo indak mandapek jawaban, kutiko inyo manokok pintu. Layanan darurat disabuik, tapi paramedis paralu wakatu sakitar 15 min untuak mambukak pintu - dan Pak DeNicola alah maningga. Anaknyo nan banamo Anthony DeNicola Jr. mangatokan karyawan'membari tahu inyo indak ado caro untuak masuak, indak ado nan dapek inyo pabuek'. Urang nan baumua 38 taun tu bakato ka The New York Post: 'Jikok ado urang nan mambukak pintu, inyo bisa mamulai CPR pado inyo sampai tim darurat tibo. 'Kok ado urang nan bisa mambukak pintu tu? Inyo masih ado disiko.' Inyo manambahkan baso ayahnyo nan lah maningga, alah mambuek rencana untuak maadoan pesta panarimoan paninggalan untuak bininyo, tapi malah, pamakamanyo diadoan pado hari itu. Pangacara kaluarga, Stephen Spinelli, mangatokan indak ado caro untuak mambukak pintu kamar mandi dari lua dan pagawai di restoran indak mambantu. Inyo manambahkan restoran punyo "tugas untuak manunjuakkan ka palangganyo suatu lingkungan nan aman". Urang nan baumua 67 taun tu sadang basobok jo kanti-kantinyo di cabang Jalan 86 (di gambar) dakek Bensonhurst, Brooklyn. Franchisee McDonald's, Paul Hendel, mangecek pado MailOnline: 'Bisnis restoran kami nan dimiliki kaluarga jo banggak-banggaknyo lah malayani masyarakaik Bensonhurst salamo...
Anthony DeNicola maningga sasudah mangalami serangan jantung pado taun 2013. Dalam gugatan $ 10 juta, diduga bantuan medis ditunda. Inyo basobok jo kanti-kantinyo di cabang 86th Street dakek Bensonhurst, Brooklyn. Kawan-kawan indak dapek manolongnyo dek karano pintu tatutuik jo kunci slide. Pagawai-pagawai manyuruah inyo 'indak ado caro untuak masuak, indak ado nan dapek inyo pabuek' Juru bicara McDonald's bakato ka MailOnline: 'Kami sangaik sadiah dek hilangnyo tamu kami Anthony, nan acok datang ka restoran kami'